cyanic-selkie/wikianc huggingface dataset:
BMW Schnellbomber I
BMW:n tutkimustyö potkuriturbiinimoottorin käytöstä
Uuden raportin mukaan paras hyöty potkuriturbiinimoottoreista saataisiin kun se toimisi yhdessä turbojettien kanssa. Yhdistelmä kahdesta potkuriturbiinimoottorista sekä kahdesta turbojetistä nähtiin antavan riittävän hyvät suoritusarvot nopealle pommikoneelle. Potkuriturbiinimoottorit antaisivat enemmän lentoaikaa niiden pienemmän polttoaineenkulutuksen vuoksi, sekä lyhentäisivät lentoonlähtömatkaa niiden paremman työntövoiman ansiosta lentoonlähtötilanteissa. Turbojetit taas lisäisivät nopeutta, jonka uskottiin olevan välttämätöntä pitkän kantaman pommikoneille sillä hävittäjäsaattueet eivät voisi olla suojaamassa vihollishävittäjiltä niiden pienemmän toimintasäteen vuoksi. Varmuutta ei kuitenkaan ollut siitä olisiko kulutuksen ja saavutetun lentomatkan kannalta hyödyllisintä käyttää vain potkuriturbiinimoottoreita vai yhdistelmänä molempia moottoreita mutta pienemmällä teholla. Suositukseksi kuitenkin annettiin käyttää pelkästään potkuriturbiinimoottoreita parhaimman lentomatkan saavuttamiseksi.
Rolls-Royce Camargue
Tuotanto
Camargue-mallin valmistuksen käynnistyminen viivästyi Rolls-Royce Motor Cars-yhtiön emoyhtiö Rolls-Royce Ltd.:n RB211-suihkumoottorin kehittelyn suurten kustannusten aiheuttaman kassakriisin ja vararikon 1971, sekä sitä seuranneen konsernin valtiollistamisen vuoksi. Vararikon jälkeen ajoneuvohaara uudelleen nimettin Rolls-Royce Motors:iksi, emoyhtiö taas Rolls-Royce plc.:ksi. Myös vuoden 1973 öljykriisi vähensi suuren ja raskaan uutuusmallin kiinnostavuutta (Hemmings, 6/2010). Vuosina 1975–1979 tuotannosta vastasi konsernin kuuluneista Park Ward- (1939) ja H.J. Mulliner- (1959) korittajista vuonna 1961 fuusiossa syntynyt Mulliner Park Ward. Myöhempinä vuosina Iso-Britannian autoteollisuuden merkittävä Pressed Steel-yhtiö valmisti pohjalevyn, koriosat valmistava Motor Panels-yhtiö yhdisti alustan ja korin, minkä jälkeen loppukokoonpano tapahtui Rolls-Roycen Crewen tehtaalla. Monimutkainen tuotantotapa saattaa olla Camargue-mallin väitettyjen laatuongelmien (Wikipedia DE) taustasyy. Kokonaistuotannoksi mukaan lukien prototyypit mainitaan 534 kappaletta, tuotantomalleja on 531 kappaletta, ja näistä myytiin 526 kappaletta. Erikoismallia Anniversary Edition kromiosia lukuun ottamatta täysin valkoisena (kuva; rujokuntoinen yksilö) valmistettiin arviolta tusina kappaletta: vielä tavallista Camarguea kalliimpana se koki tyrmäävän vastaanoton, ja vähäisen kiinnostuksen vuoksi sen markkina-arvo on vielä huonompi kuin vieroksutulla Camargue-mallilla yleensä. Ainakin yksi tuotanto-Camargue toteutettiin Bentleyn vähemmän pompöösillä jäähdytinsäleiköllä Bentley Camargue:na, ja yksi coupé muutettiin jälkeenpäin avoautoksi.
BMW Schnellbomber I
BMW:n tutkimustyö potkuriturbiinimoottorin käytöstä
Seuraavaksi raportissa siirrytään pohtimaan tarkemmin kyseisten moottorityyppien hyötyjä ja haittoja pommikoneissa sekä ohjeistetaan lentokonevalmistajia kehittämään pommikoneita neljällä turbojetillä joista kaksi voitaisiin myöhemmin vaihtaa potkuriturbiinimoottoreihin kun niiden tuotanto saataisiin aloitettua. Lopuksi vielä esitellään BMW:n oma esimerkki pommikoneesta joka hyödyntäisi näitä edellä mainittuja moottoreita tutkimusten mukaan parhaaksi nähdyllä tavalla. Esitetyn luonnoksen nimi on Nopea pommikone potkuriturbiini- ja turbojetti yhdistelmällä.
Rolls-Royce Camargue
Camarguen L410-moottori
Vuonna 1959 Silver Cloud II:ssa, Phantom V:ssa sekä Bentley S2:ssa käyttöön otetun Rolls-Royce/Bentley L-sarjan V8-moottorin tuotantoaika on ohittanut legendaarisen Chevrolet-pikkulohkon tuotantoajan (uusi pikkulohko-LS on teknisesti erilainen), sillä Volkswagen-konserniin nykyään kuuluva Bentley käyttää vuonna 2010 vuodelle 2011 esitellyssä Bentley Mulsanne-limusiinissä edelleen L-sarjan L410HT-moottoria, joskin laajalti uudistettuna. Tradition mukaisesti numero osoittaa L-sarjan sylinterihalkaisijaa 4,10 tuumaa (Rolls-Roycen edeltävissä rivimoottoreissa moottoritunnus oli samalla logiikalla ollut B60/B61 6-sylinterisissä 4,3- tai 4,9-litraisissa, taikka B80 8-sylinterisessä Phantom IV-versioissa), joskin sarjaan kuului legendaarisen "Six and Three Quarters"-iskutilavuuden lisäksi sylinterihalkaisijaa muuttamalla synnytettyjä koemoottoreita: pienempi oli L380-niminen (5 204 cm³ 1952-, tai 5 352 cm³ Porsche-kansilla), suurempi kulki L425-nimellä (7 439 cm³), ja lisäksi vuosina 1963-64 tarjolla oli 6 230 cm³-merimoottori LM841 myötä- tai vastapäivään pyörivänä.
BMW Schnellbomber I
Schnellbomber I
BMW Schnellbomber I:n tarkoituksena oli toimia esimerkkinä pommikoneesta joka pystyisi hyödyntämään potkuriturbiinimoottoreita yhdessä turbojettien kanssa. Tämä pommikone oli siis sekavoimalähteinen käyttäen voimanlähteenään kahta BMW 028 -potkuriturbiinia, joissa kaksi neliteräistä vastakkain pyörivää potkuria, sekä kahta BMW 018 -turbojettiä. Potkuriturbiinit olivat asennettu siipien taitoskohdalle niiden etuosaan ja turbojetit potkuriturbiinien alapuolelle siipien takaosaan. Turbojetit olivat tarkoitettu antamaan lisänopeutta viholliskoneiden hyökätessä ja potkuriturbiineilla mahdollistettiin sopiva matkalentonopeus pommituskohdetta lähestyttäessä. Koneessa oli lokinsiivet, joiden lyhyempi juuriosa oli nuolikulmaltansa käänteinen ja pidempi loppuosa taaksepäin viistetty. Tähän siipimuotoiluun päädyttiin sillä ne olivat suotuisimmat potkuriturbiinimoottoreille ja helpottivat painopisteen keskittämistä ja laskutelineiden asettamista. Koneen pyrstö oli verrattain pieni lentokoneen kokoon nähden, mutta se oli mahdollista sillä suurin osa polttoaineesta ja pommilastista oli asetettu siipien tyhjään tilaan eikä täten vaikuttanut paljoa koneen painopisteeseen. Päälaskutelineinä toimivat kahdet sisäänvedettävät parilaskutelineet rungon keskiosassa, ja muina laskutelineinä olivat sisäänvedettävä kaksoisnokkapyörä ohjaamon alapuolella sekä siivissä sijaitsevat yksittäiset laskutelineet, joiden tehtävänä oli pitää lentokone tasapainossa sen laskeutuessa tai lentoonlähtiessä. Kokonaisuuteen nähden tämä lentokoneen muotoilu oli tehty tarkoituksella sellaiseksi että se voisi toimia myös neljällä turbojetillä, sillä ne olisivat saatavilla paljon aikaisemmin kuin potkuriturbiinimoottorit; kaksi turbojettiä voitaisiin myöhemmin vaihtaa potkuriturbiineihin kun se olisi mahdollista. Pelkkien turbojettien käyttö kuitenkin tarkoittaisi sitä että pommilastia oli pienennettävä ja toimintasäde pienenisi.
Rolls-Royce Camargue
Camarguen L410-moottori
VW-konserni palasi Bentley Arnagen "Red Label"-versiossa Turbo R:n vanhaan, hätäisesti sovitettuun "6 ¾"-turboversioon modernin 4,4-litraisen BMW M62-V8:n sijaan, sillä BMW-moottorin saatavuus vaikutti uhatulta Rolls-Royce- ja Bentley-tuotemerkkien omistuskiistan vuoksi: lopulta BMW sai Rolls-Royce- tuotemerkin kun taas VW sai Crewe-perinnetehtaan ja Bentley-tuotemerkin. Cosworthin valmistamana perinnemoottori sai nimityksen L675, mutta pienessä Arnage:ssa se oli liian raskas, janoinen ja huoltointensiivinen. BMW-neliventtiilimoottorin käyttö sai kuitenkin jatkua vuosimalleissa 1998-2000 Arnage-versioissa "Green Label" (7 kpl) ja "Birkin" (52 kpl), jotka ovatkin paljon suositeltavampi valinta mm. ketteryytensä, käyttökulujensa ja 5-vaihteisen modernin automaattivaihteiston takia (tämä vaihteisto ei kestänyt 6¾-turbomoottorin vääntöä, minkä vuoksi Red Label-mallin automaattivaihteistoksi valittiin riittävän vahva General Motorsin nelivaihteinen 4L80-E). Volkswagen uudisti 6,75-litraista moottoria sittemmin mittavasti - yli puolet osista vaihtui, ja yhden ison turbon tilalle tuli kaksi pienempää. Moottorin L410-perinnenimi palautettiin sen tullessa käyttöön "Red Label"-version korvaavassa Arnage R- sekä sen parilla tuumalla pidennetyssä Arnage RL-mallissa vuodelle 2001.
Lysandros
Lysandros (kuoli 395 eaa.) oli spartalainen laivaston komentaja, joka kukisti ateenalaiset peloponnesolaissodan aikana käydyssä Aigospotamoin taistelussa vuonna 405 eaa.
Lysandroksen urasta ei tiedetä mitään ennen vuotta 407 eaa., jolloin hänet määrättiin johtamaan Spartan laivastoa niin sanottuna navarkkina. Laivaston päämaja sijaitsi tuolloin Jooniassa Efesokessa. Ateenalaiset lähettivät Lysandrosta vastaa Alkibiadeen. Jooniassa Lysandros tapasi uuden persialaisen satraapin Kyyroksen, joka oli kuningas Dareios II:n poika. Lysandros ja Kyyros tulivat hyvin keskenään toimeen, ja Kyyros lupasi maksaa spartalaisen laivaston soutajien palkat. Lysandroksen johtama laivasto kukisti vuonna 408 eaa. ateenalaiset Notionin taistelussa. Ateenalaiset komentaja Alkibiades ei ollut itse paikalla ja oli jättänyt laivastonsa kokemattoman avustajansa huostaan.
Kukistettuaan ateenalaiset Lysandros yllytti Joonian kaupunkeja kapinoimaan Ateenaa vastaan. Monissa kaupungeissa valtaan nousi Lysandroksen tuella hänelle itselleen uskollisia oligarkkisia ryhmiä. Näitä kutsuttiin dekarkkeiksi, koska heitä oli aina kymmenen.
Spartan lain mukaan kukaan ei saanut olla navarkkina kuin korkeintaan vuoden. Siksi Lysandroksen oli palattava Spartaan virkakautensa päätyttyä. Vuonna 405 eaa. hänet lähetettiin kuitenkin uudestaan johtamaan laivastoa, tällä kertaa nimellisesti vain sen varakomentajana, mutta käytännössä hän oli laivaston todellinen komentaja. Aigospotamoin taistelussa Lysandros kukisti ateenalaiset perusteellisesti ja tuhosi heidän laivastonsa. Ateena antautui sen jälkeen vuonna 404 eaa.
Polaris (moottorikelkka)
thumb|Polaris Sno Traveler (1965) Polaris on moottorikelkkamerkki, jota valmistaa yhdysvaltalainen Polaris Inc. Valmistus alkoi vuosina 1955–1956 pienessä Roseaun kaupungissa Minnesotan osavaltion pohjoisosissa, missä yksi yrityksen suurimmista tehtaista sijaitsee vielä nykyäänkin.
Polaris kehitti 1980-luvulla moottorikelkkohinsa maailman ensimmäisen erillisjousituksen, jota käytetään jossain muodossa lähes kaikissa nykyaikaisissa moottorikelkoissa vielä nykyäänkin. Vuonna 1985 Polaris alkoi valmistaa ja markkinoida myös mönkijöitä, ja 1998 tuotevalikoimaan lisättiin Victory-moottoripyörät, joiden valmistus ajettiin alas vuonna 2017. Polaris Inc. omistaa myös yhdysvaltalaisen moottoripyörävalmistajan, Indian Motorcycle -yhtiön, sekä Aixam-mopoautoista tunnetun ranskalaisen Aixam Megan. Polaris omistaa myös osia itävaltalaisesta KTM-moottoripyöräyhtiöstä.
Team Haippi
Team Haippi on tamperelainen rullakiekkojoukkue. Kaudella 2019 Team Haippi pelasi rullakiekon Tampere-sarjaa voittaen sen. Joukkue osallistui samana vuonna myös St Hockeyn Tampereen turnaukseen voittaen kyseisen turnauksen. Kaudella 2021 Team Haippi osallistuu rullakiekon SM-liigaan. Team Haippi voitti vuoden 2021, 2022 ja 2023 rullakiekon Suomen-mestaruuden.
Kokoonpano:
Maalivahdit: 40 Leevi Viitanen 90 Lassi Yrjölä Kenttäpelaajat: 10 Eemeli Suomi 11 Jonatan Tanus 16 Aleksander Barkov 19 Kristian Tanus 21 Patrik Puistola 24 Aleksi Heponiemi 25 Henrik Haapala 27 Waltteri Selimgerei 75 Teemu Lepaus 76 Anton Levtchi Joukkueenjohtaja: Riku Pesonen
Laventelilingvistiikka
Laventelilingvistiikka, tai HLBT-lingvistiikka, on sosiolingvistiikan ala, joka tutkii seksuaali- ja sukupuolivähemmistöjen kielenkäyttöä ja kielen heteronormatiivisuutta.
Historia
Laventelilingvistiikan aiheita on tutkittu jo 1940-luvulta lähtien, mutta tosin muiden tieteenalojen parissa (esim. antropologia, sukupuolentutkimus ja filologia). Termiä laventelilingvistiikka käytti ensimmäisenä Gershon Legman vuonna 1951 tutkiessaan homoseksuaalien käyttämää sanastoa. Syy sanavalinnalle oli se, että 1940-luvulla laventeli oli yleinen viittaus homoseksuaalisiin miehiin ja lisäksi termin katsottiin olevan neutraali.
Ensimmäinen alaa käsittelevä konferenssi (Lavender Language Conference) pidettiin vuonna 1993. Tapahtuman koordinaattorina on toiminut jo sen alusta alkaen alan yksi nimekkäimmistä tutkijoista William Leap, joka on mm. tutkinut Etelä-Afrikan isiNgqumoa.
Aksentti
Pohjois-Amerikassa homoseksuaalisuuteen liitetään tietty stereotyyppinen aksentti, jota kutsutaan englanniksi nimellä gay lisp, joka ilmenee soinnittomien mm. klusiilien, /p, t, k/, yliartikuloivana ääntämisenä. Myös koodinvaihtoa on havaittu käyttäjien keskuudessa: aksenttia vaihdetaan riippuen tilanteesta niin tietoisesti kuin tiedostamattakin. Historijoitsia Richard Barriosin mukaan tällainen aksentti on annettu vanhojen Disney-elokuvien antagonisteille kuten esim. Scarille (Leijonakuningas) ja prinssi Juhanalle (Robin Hood). .
Slangi
Laventelilingvistiikka tutkii myös sellaisia slangeja tai krypotolekteja (salakieliä), joita käyttävät etupäässä seksuaali- ja sukupuolivähemmistöön kuuluvat henkilöt. Esimerkkejä tällaisista kielimuodoista löytyy ympäri maailmaa:
Belindan diskografia
Belindan diskografiassa on lueteltuna meksikolaisen laulaja-lauluntekijä Belindan musiikki- ja videojulkaisut.
Asikainen
Asikainen on suomalainen sukunimi. Tunnettuja Asikaisia ovat:
Juninho
Juninho voi tarkoittaa seuraavia henkilöitä:
Lager Sylt
Lager Sylt oli toisen maailmansodan aikainen natsi-Saksan keskitysleiri Britanniassa Alderneyn saarella. Lager Sylt oli toinen Britanniassa sijanneista keskitysleireistä Lager Norderneyn ohella. Kumpikin leireistä sijaitsi Alderneyn saarella.
Historia
pienoiskuva|Alderneyn saari, jolla keskitysleiri sijaitsi Vuoden 1940 heinäkuussa natsi-Saksan joukot saapuivat silloin jo evakuoidulle Alderneyn saarelle. Britannia oli päättänyt evakuoida Alderneyn saaren, koska sen puolustaminen koettiin liian haastavaksi. Lager Syltin oli alun perin tarkoitus olla yksi neljästä saaren pakkotyöleiristä, mutta ajan saatossa se muutettiin keskitysleiriksi. Se sai lempinimen kaikista kauhein leiri (eng. The most terrible camp). Leiriä ylläpitivät SS:n pääkallojoukot.
Artturi Rope
Arthur (Artturi) Rope (vuoteen 1935 Robertsson; 28. toukokuuta 1903 Ruokolahti – 23. maaliskuuta 1976 Helsinki) oli suomalainen sotilaskapellimestari ja musiikkikapteeni.
Joshua Norris
Joshua Norris (s. 5. toukokuuta 1999 Oxford, Michigan, Yhdysvallat) on yhdysvaltalais-kanadalainen jääkiekkoilija, joka pelaa NHL-joukkue Ottawa Senatorsin organisaatiossa. Hän on pelipaikaltaan keskushyökkääjä. San Jose Sharks varasi Norrisin ensimmäisellä kierroksella 19. pelaajana kesällä 2017, mutta seura kauppasi hänen pelaajaoikeutensa kuitenkin osana suurta pelaajakauppaa Ottawa Senatorsiin syyskuussa 2018.
Hampuri-Altonan rautatieasema
Hampuri-Altonan rautatieasema on rautatieasema Saksassa Hampurin Altonan kaupunginosassa. Se on lähtöasema monelle etelään päin kulkevalle kaukojunalle. Ensimmäinen asema paikalla avattiin Tanskan hallitessa Schleswigiä ja Altonaa vuonna 1844, kun Altona–Kiel-radan ensimmäinen osuus Elmshorniin otettiin käyttöön. Asema on remontoitu useaan otteeseen, viimeksi vuonna 2005.
Joshua Norris
Pelityyli
The Sports Forecaster -sivuston mukaan Norris on kahden suunnan sentteri, jolla on erinomainen lähtönopeus. Norrisilla on myös hyviä pelintekijän ominaisuuksia ja hänellä on myös jonkin verran ratkaisukykyä. Norrisin tulisi kuitenkin käyttää kokoaan paremmin hyväksi ja kehittää kokonaisvaltaista pelaamistaan. Hänellä on potentiaalia olla myös vielä parempi hyökkäyspään pelaaja.
Hampuri-Altonan rautatieasema
Kaukoliikenteen raiteille Altonan asema on pääteasema, ja useimmat etelään kulkevat ICE-junat lähtevät sieltä. S-Bahnin asema on läpiajettava, ja se sijaitsee maanpinnan alapuolella. Asemalta on myös autojunayhteyksiä Etelä-Saksaan, Itävaltaan ja Italiaan.
Joshua Norris
Seuraura
250px|thumb|right|Joshua Norris vuoden 2017 varaustilaisuudessa. Norris pelasi C-juniorina Oakland Jr. Grizzliesin joukkueessa, kunnes Niagara IceDogs varasi hänet 110. pelaajana OHL:n varaustilaisuudessa 2015. Hän ei kuitenkaan siirtynyt CHL:ään, vaan vietti vuodet 2015–2017 Yhdysvaltain maajoukkueen kehitysohjelman mukana. Kaudella 2016–2017 Norris pelasi myös CCM/USA Hockey All-American Prospects Gamessa.
Lager Sylt
Sodan jälkeen
Sodan jälkeen, kun Alderneyta alettiin asuttaa uudelleen, Britannian joukot alkoivat tutkia leiriä tarkemmin. Leiri oli tässä vaiheessa jo täysin hylätty ja osittain tuhoutunut. Tutkijat kartoittivat jäljellä olevan alueen ja keräsivät silminnäkijäkertomuksia leirin pahoinpitelyistä, ampumisista ja koiraraateluista. Tutkijat saivat myös selville leirin vankien kuollessa lääkärin täyttäneen valmiin kuolintodistuksen, jossa kuolinsyyksi annettiin joko puutteellinen verenkierto tai sydämen vajaatoiminta.
Joshua Norris
Seuraura
San Jose Sharks varasi Norrisin ensimmäisellä kierroksella 19. pelaajana NHL:n varaustilaisuudessa 2017. Hän siirtyi kaudeksi 2017–2018 Michiganin yliopistojoukkueeseen. Syyskuussa 2018 Sharks kauppasi Norrisin pelaajaoikeudet, hyökkääjät Chris Tierneyn ja Rūdolfs Balcersin, puolustaja Dylan DeMelon sekä kesän 2019 toisen kierroksen ja kesän 2020 ensimmäisen kierroksen ehdolliset varausvuorot Ottawa Senatorsiin vaihdossa puolustaja Erik Karlssoniin ja hyökkääjä Francis Perroniin.
Hampuri-Altonan rautatieasema
Kaukoliikenne aiotaan siirtää vuonna 2023 pois Altonan rautatieasemalta uudelle Diebsteichiin, pari kilometriä nykyasemalta pohjoiseen sijaitsevalle asemalle. Tällöin Altonan rautatieasemalla kulkisi vain S-Bahn.
Joshua Norris
Seuraura
Heinäkuussa 2022 Norris teki Senatorsin kanssa kahdeksan vuoden mittaisen ja yhteensä 63,6 miljoonan dollarin arvoisen jatkosopimuksen.
Artturi Rope
Rope opiskeli Helsingin Musiikkiopistossa 1922–1930 ja suoritti sotilaskapellimestarin tutkinnon vuonna 1934. Hän toimi 1934–1953 Suomen Valkoisen Kaartin Rykmentin soittokunnan, sittemmin Helsingin Varuskuntasoittokunnan (nyk. Kaartin soittokunta), kapellimestarina.
Joshua Norris
Maajoukkueura
Norris pelasi alle 20-vuotiaiden MM-kilpailuissa vuosina 2018 ja 2019, joista jälkimmäinen turnaus päättyi hopeaan ja ensimmäinen pronssiin. Vuoden 2018 turnauksessa hänet valittiin Ruotsia vastaan pelatun välieräottelun päätteeksi Yhdysvaltain ottelun parhaaksi pelaajaksi. Vuoden 2019 turnauksessa Norris voitti joukkueensa sisäisen tehotilaston lukemalla +6. Hän ratkaisi Yhdysvalloille välieräpaikan tehtyään puolivälieräottelussa Tšekkiä vastaan joukkueensa 3–1-voittoon päättyneen ottelun ratkaisumaalin.
Artturi Rope
Rope sai Director musices -arvonimen vuonna 1958. Hänet on haudattu Suomen kaartin hautausmaalle Helsingin Hietaniemeen.
Joshua Norris
Maajoukkueura
Norris pelasi myös alle 18-vuotiaiden MM-kilpailuissa vuonna 2017, jolloin hän toimi Yhdysvaltain varakapteenina ja voitti maailmanmestaruuden. Norris valittiin Sveitsiä vastaan pelatun puolivälieräottelun päätteeksi joukkueensa ottelun parhaaksi pelaajaksi. Hän teki Yhdysvaltojen 4–2-voittoon päättyneessä ottelussa joukkueelle välieräpaikan ratkaisseen osuman.
Norris pelasi myös World U-17 Hockey Challengessa vuonna 2015.
Muuta
Norrisin isoveli Coale pelaa Ferris State Universityn yliopistojoukkueessa. Veljesten kanadalainen isä Dwayne Norris pelasi omalla urallaan 20 NHL-ottelua ja osallistui Lillehammerin olympiakisoihin 1994. Myös heidän setänsä Warren Norris pelasi jääkiekkoa ammattilaisena.
Dendriittisolu
pienoiskuva|Dendriittisolu Dendriittisolu  on antigeenejä käsittelevä solu. Dendriittisolut ovat nisäkkäiden vastustuskyvyn olennainen osa. Dendriittisolujen päätehtävä on prosessoida ja tutkia antigeenejä T-imusoluille ja B-imusoluille. Tämä tekee niistä viestittäjäsoluja esimerkiksi makrofagin ja imusolujen välisessä kommunikaatiossa.
Historia
Dendriittisolut havaitsi ensimmäisenä saksalainen patologi Paul Langerhans. Nykyinen nimitys dendriittisolu vakiintui kuitenkin kun Ralph M. Steinman ja Zanvil A. Cohn todistivat dendriittisolujen tehtävän vastustuskyvyn osien viestinviejänä.
Toiminta
Kun esimerkiksi haitallinen bakteeri pääsee ihmiskehoon, ja se on päässyt jakautumaan niin rajusti, etteivät makrofagit eivätkä neutrofiilit ole onnistuneet tuhoamaan uhkaavaa bakteeria, kutsuu makrofagi apuun dendriittisolun. Dendriittisolu ottaa näytteen uhasta (tässä tapauksessa bakteerista) ja asettaa sitä pieninä paloina ulkokuorelleen. Tällöin se tekee myös päätöksen, mitä antigeenejä kutsutaan paikalle. Kun valinta on tehty, dendriittisolu matkustaa lähimpään imusolmukkeeseen, tämä matka kestää dendriittisolulla noin päivän. Päästyään kohteeseensa dendriittisolu antaa näytteen bakteerista T-imusolulle, joka alkaa jakaantua rajusti ja tuottaa vasta-aineita.
Elizabeth Lail
Elizabeth Dean Lail (s. 1992 Texas, Yhdysvallat) on yhdysvaltalainen näyttelijä. Hän on tunnettu muun muassa rooleistaan televisiosarjoissa Olipa kerran ja You.
Märkäviira
Märkäviira on enimmäkseen polyesterilangoista ja jossain määrin polyamidilangoista kudottu verkkomainen kangas, jolle paperikoneessa, kartonkikoneessa tai selluloosankuivainkoneessa sen perälaatikosta ruiskutetaan paperimassaa paperiradan muodostumista ja paperin kuivaamista varten. Märkäviiran ohuiden reikien läpi valuu veden lisäksi myös osa paperiksi tarkoitetuista paperikuiduista perälaatikkoon takaisin uudelleen muun massan mukana märkäviiralle ruiskutettavaksi. Märkäviiran kykyä pidättää kartonki-, paperi- tai selluloosamassaa, kutsutaan retentioksi. On taloudellisesti edullista, että märkäviira pidättää mahdollisimman suuren osan sen pinnalle ruiskutetusta massasta. Liiallinen pidättäminen voi lisätä paperin pienimittakaavaista neliömassan vaihtelua eli formaatiota.
Nimitys märkäviira johtuu siitä, että aikaisemmin viirat oli tehty metallista ja siitä, että paperi- tai kartonkikoneessa tai selluloosankuivauskoneessa on myös kuivatusosalla viiroja, kuivatusviiroja. Mikäli käytetään käsitettä viira eikä yleensä ole sekaannuksen vaaraa, tarkoitetaan märkäviiraa.
Märkäviiran avoimuus mitataan kuutioina ilmaa neliömetrille sekunnissa. Mitä läpäisevämpi viira on, sitä avoimempi se on.
Paperinteossa on ryhdytty käyttämään hinnan vuoksi kaoliinia. Kaoliini kuluttaa polyesteriä enemmän kuin niin ikään täyteaineena käytetty kalsiumkarbonaatti, minkä vuoksi on pyritty myös märkäviiran mekaanista kestävyyttä parantamaan. Tämä on tehty lisäämällä paperiradan kulkusuunnan mukaisiin eli konesuuntaisiin lankoihin polyamidisia lankoja, joita saattaa olla joka toinen. Kovin runsaasti polyamidilankoja ei märkäviiraan voi lisätä, koska se tekee märkäviirasta epästabiilimman. Märkäviiran kulumista voidaan testata näytepaloista erilaisilla täyteaineyhdistelmillä laboratorio-oloissa. Samoin paperikoneen märkäosalla voidaan tehdä erilaisia kuitujen pidättämiskykyyn, retentioon liittyviä kokeilta.
Suomessa märkäviiroja valmistaa Valmet technologies-tulosyksikön Juankosken tehdas.
Hussilaisuus
thumb|200px|Jan Hus. Hussilaiset olivat Jan Husin (noin 1371–1415) reformaatioaatteiden kannattajia Böömissä. Hus ja hussilaiset saivat huomattavasti vaikutteita John Wycliffeltä, mutta myös mm. Joackim Florislaiselta fransiskaanispirituaalien kautta.
Vuonna 1412 paavi julisti Husin kannattajineen interdiktiin. Husia kuulusteltiin Konstanzin kirkolliskokouksessa vuonna 1415, ja kun hän kieltäytyi perääntymästä, hänet poltettiin roviolla kerettiläisenä. Tämän jälkeen hussilaiset järjestäytyivät vallankumousliikkeeksi, jossa oli kolme perusainesta: uskonnollinen, kansallinen ja yhteiskunnallinen. Saarnaaminen oli saatava vapaaksi, ehtoollinen jaettava maallikoille molemmissa muodoissa, kirkon oli luovuttava omaisuudestaan ja privilegium forista (pappien oikeudesta saada asiansa käsitellyksi kirkollisessa tuomioistuimessa, kun oli kyse kuolemansynneistä). pienoiskuva|273x273px|1400-luvun kuvitusta hussilaissodista. Hussilaiset jakautuivat kahteen leiriin: konservatiivisiin utrakvisteihin ja radikaaleihin taboriitteihin. Hussilaissodat (1420–1436) päättyivät suurelta osin Baselin kirkolliskokoukseen 1433, jossa utraktivistien vaatimukset valtaosin toteutettiin, mutta taboriitit jatkoivat taisteluaan (heidät kukistettiin 1434).
Muratinnäive
thumb|oikea|180px|Muratinnäiveen hedelmä Muratinnäive (Orobanche hederae) on lehtivihreätön kasvilaji näiveiden (Orobanche) suvussa. Se on euroopanmuratin (Hedera helix) loinen.
Ulkonäkö
Muratinnäive kasvaa 15–30 senttimetriä korkeaksi. Sen varsi on ohut ja väriltään punaruskeanvioletti. Lehdet ovat surkastuneet ruskeiksi ja suomumaisiksi. Ne kasvavat varren alaosassa ja tähkämäinen monikukkainen kukinto sen yläosassa. Kukan teriö on kaareva ja 10–22 millimetriä pitkä, väriltään keltaisen punertavan violetti.
Levinneisyys
Muratinnäiveen levinneisyysalueeseen kuuluvat Keski- ja Etelä-Eurooppa, Välimerenalue, Kaukasia ja Makaronesia. Pohjoismaissa laji on harvinainen uustulokas, jota tavataan tulokkaana kasvitieteellisissä puutarhoissa ja puistoissa. Ruotsissa se on löydetty ensimmäisen kerran 1960-luvulla Lundissa. Suomessa kasvi on havaittu Helsingissä, Kaisaniemen kasvitieteellisessä puutarhassa.
Kuivatusviira
Kuivatusviira on paperikoneen, kartonkikoneen tai selluloosankuivauskoneen kuivatusosalla kuumien höyryllä lämmitettyjen terässylintereiden välissä kulkeva polyesteristä kudottu verkkomainen luja kangas, minkä tarkoituksena on kuljettaa paperirata ylhäällä ja alhaalla olevien kuumien sylintereiden ylitse ja alitse kummankin puolen kuivattamiseksi. Koska sanalla viira tarkoitetaan märkäviiraa, puhutaan erikseen kuivatusviirasta sekaannuksen välttämiseksi.
Kuivatusviiroja Suomessa valmistaa Tamfeltin Tampereen tehdas ja yhdysvaltalaisen Albanyn Järvenpään tehdas.
Pyhä (elokuva)
Pyhä on suomalainen dokumenttielokuva vuodelta 2017, joka kertoo pyhyyden merkityksestä ja pyhistä paikoista. Pyhistä asioista puhuvat muun muassa presidentti Tarja Halonen, uskontotieteilijä Risto Pulkkinen ja emerituspiispa Wille Riekkinen. Elokuvan ohjasivat Markku Lehmuskallio, Anastasia Lapsui ja Johannes Lehmuskallio.
Frigidi
Frigidi tarkoittaa sukupuolisesti kylmää naista. Frigidi nainen on sukupuolisesti haluton eikä hänellä ole sukupuolitunteita. Hän ei pysty saavuttamaan ja ylläpitämään sukupuolista kiihottumista tai tuntemaan mielihyvää seksuaalisesta toiminnasta.
Frigiditeetti tai frigiditas tarkoittaa naisen sukupuolista kylmyyttä.
Neuilly-sur-Marne
Neuilly-sur-Marne on Ranskan kunta Pariisin itäisellä esikaupunkivyöhykkeellä, noin 12 kilometriä Pariisin keskustasta itään. Noin 77 000 asukkaan kunta kuuluu Le Raincyn arrondissementtiin Seine-Saint-Denis’n departementissa.
Neuilly-sur-Marnen läpi kulkevat Marnejoki ja Vairesin kanava.
Vuonna 1892 kunnan lounaisesta alueesta erotettiin omaksi kunnakseen Neuilly-Plaisance. Neuilly-sur-Marnen muut naapurikunnat ovat luoteessa Villemonble, pohjoisessa ja koillisessa Gagny, idässä Gournay-sur-Marne ja etelässä Noisy-le-Grand.
Lähin RER-paikallisjuna-asema on Neuilly-Plaisancen puolella 1,3 kilometriä Neuilly-sur-Marnen keskustasta. Kaksi isoa Route nationale -tietä, itä-länsisuuntainen RN34 ja etelä-pohjoissuuntainen RN370 risteävät Neuillyssä.
Puristinhuopa
Puristinhuopa on nykyään polyesteri- tai polyamidilangoista kudottu kangas, mihin on neulattu polyesterinukkaa keinokuituisen huovan valmistamiseksi. Puristinhuovan tarkoituksena on paperikoneen tai kartonkikoneen tai selluloosankuivauskoneen puristinosalla puristamalla kuivattaa paperirataa siten, että kuiva-ainepitoisuus lisääntyy noin 20 %:sta 55 %:iin puristinosalla ennen kuin paperirata kulkee kuivatusosalle.
Kymmenistä pohjakangastyypeistä saadaan eri paksuisilla hahtuvaneulauksilla ja erikarkeuksisilla hahtuvilla ominaisuuksiltaan tuhansia erilaisia puristinhuopia.
Neulauksiltaan ja pohjakankailtaan keveimpiä puristinhuopia käytetään puristinosan ensimmäisissä puristimissa, missä vielä melko kostea paperirata ei kestä kovin suurta puristusta. Puristuksen voimakkuutta arvioidaan viivapaineena, yleensä kN/m:lle.
Aikaisemmin puristinhuovat olivat huopautettua villaa.
Suomessa puristinhuopia valmistavat Valmet Fabricsin Tampereen tehdas ja yhdysvaltalaiset Albany:n suomalainen tytäryhtiö Albany Fennofelt Järvenpäässä ruotsalaisista pohjakankaista neulaamalla ja jälkikäsittelemällä.
Rose Bampton
Rose Bampton (28. marraskuuta 1907 – 21. elokuuta 2007) oli yhdysvaltalainen ooppera- ja klassinen laulaja.
Bampton syntyi Lakewoodissa Ohiossa. Hän aloitti uransa mezzosopraanona mutta siirtyi sopraanoksi. Hän pääsi Metropolitaniin mutta esiintyi myös muissa huomattavissa oopperataloissa eri puolilla maailmaa.
Bampton oli naimisissa Wilfrid Pelletierin (1890–1982) kanssa. Bampton tulkitsi muun muassa Arnold Schönbergin, Charles Gounod'n, Johann Sebastian Bachin, Ludwig van Beethovenin ja Amilcare Ponchiellin tuotantoa. Hän kuoli vain kolme kuukautta ennen 100-vuotispäiväänsä.
Waldemar Schauman
Ura armeijassa
Schauman aloitti opinnot 1855 Suomen kadettikoulussa Haminassa ja valmistui luutnantiksi 1862, minkä jälkeen hän palveli 7. tarkk’ampujapataljoonassa ja osallistui Puolan kapinan kukistamiseen muiden venäläisten joukkojen kanssa 1862–1863. Hänet ylennettiin alikapteeniksi 1864 ja siirrettiin 85. Viipurin jalkaväkirykmenttiin 1865. Kapteeniksi hänet ylennettiin 1867, kun hän oli suorittamassa Nikolain yleisesikunta-akatemian yleisesikuntaupseerikurssia 1866–1868 ja majuriksi 1868 kurssin tultua suoritetuksi. Majurina hänet komennettiin Suomen sotilaspiirin esikuntaan kapteenin vakanssille. Hänet määrättiin Suomen sotilaspiirin paikallisjoukkojen esikunnan vanhemmaksi adjutantiksi Helsinkiin 1869 ja 1870 23. jalkaväkidivisioonan esikunnan vanhemmaksi adjutantiksi.
1872 Schauman ylennettiin everstiluutnantiksi ja määrättiin Harkovan sotilaspiirin esikuntaan. Siellä hän sai sotilaspiiriin päälliköltä erityistehtäviä 1875 ja hänet ylennettiin everstiksi. Everstinä hänet määrättiin 7. jalkaväkidivisioonan esikuntapäälliköksi Rodomiin Puolaan 1878. Vuonna 1885 hänestä tuli Venäjän sotaministerin Suomen sotilasasiain esittelijä, kenraalimajuriksi hänet ylennettiin 1886. Vuonna 1888 hänestä tuli Suomen sotaväen esikunnan esikuntapäällikkö ja vuotta myöhemmin Suomen Ylisotaoikeuden puheenjohtaja. 1894 hänestä tuli Vaasan kuvernööri, 1896 hänet ylennettiin kenraaliluutnantiksi.
Muu toiminta
Schauman edusti aatelissukuaan valtiopäivillä 1888, 1891, 1894, 1897, 1900 ja 1905–1906. Vuonna 1898 Schaumanista tuli Suomen senaatin talousosaston jäsen ja sotilastoimikunnan päällikkö, seuraavana vuonna hänelle myönnettiin ero armeijan palveluksesta. Schauman vastusti senaatissa helmikuun manifestin julkaisemista pitäen sitä laittomana. Hän sai eron senaattorin virasta 1900. Vuodesta 1906 alkaen Schauman toimi Suomen kaupunkien yleisen paloapuyhtiön taloudenhoitajana.
Kun Schaumanin poika Eugen Schauman oli ampunut Nikolai Bobrikovin, suoritettiin kotitarkastus, jonka yhteydessä löydettiin suunnitelma yleisen ampumaseurajärjestön perustamiseksi lakkautetun Suomen sotaväen tilalle. Schauman vangittiin valtiopetoksesta epäiltynä ja vietiin tutkintavankeuteen Pietariin. Ministerivaltiosihteeri von Plehwen murhan jälkeen asia kuitenkin palautettiin Suomeen Turun hovioikeuden käsiteltäväksi, josta hän sai vapauttavan tuomion ja hänet vapautettiin 1905.
Waldemar Schaumanin tytär oli taidemaalari Sigrid Schauman. Schaumanin ja hänen toisen puolisonsa Charlotte Ramsayn poika, eversti Carl-Gustaf Schauman (s. 1892) oli talvisodassa II armeijakunnan tykistönkomentaja; hän joutui auto-onnettomuuteen helmikuussa 1940 ja kuoli saamaansa vammaan saman vuoden toukokuussa.
Stade Rennais FC
Stade Rennais on ranskalainen jalkapalloseura, joka on perustettu vuonna 1901. Joukkueen koko nimi on Stade Rennais Football Club.
Jimsonweed
Jimsonweed on vokalisti Suho Superstarin perustama helsinkiläinen rockyhtye, joka vaikutti vuosina 1994–2003 ja aktivoitui uudelleen 2016. Yhtyeen eri kokoonpanoissa soitti useita tunnettuja rockmuusikoita. Jimsonweedin musiikki oli aggressiivista ja polveilevaa ja se oli arvostettu erityisesti pääkaupunkiseudun rockpiireissä. Tyylillisesti yhtyeen musiikkia on kuvailtu psykedeeliseksi stoner-metalliksi.
Jimsonweedin ensimmäinen pitkäsoitto Invisible Plan ilmestyi vuonna 1996. Seuraavana vuonna äänitettiin albumikokonaisuus Ad Astra, mutta se jäi julkaisematta. Samoin kävi vuonna 2002 äänitetylle Ghost Of Koplille. Jälkimmäinen kuitenkin näki päivänvalon lokakuussa 2016, kun Svart Records julkaisi levystä tehdyn uuden miksauksen vinyylipainoksena.
Jimsonweedin musiikkia kuullaan Olli Saarelan ohjaamassa elokuvassa Bad Luck Love vuodelta 2000.
American Dream
American Dream on yhdysvaltalaisen dance-punk -yhtye LCD Soundsystemin neljäs albumi, jonka julkaisi DFA Records ja Columbia Records 1. syyskuuta 2017.
Yhtye erosi This Is Happening - albumin jälkeen vuonna 2011, mutta palasi jälleen yhteen vuonna 2016. Yhtye julkisti 19. heinäkuuta 2017 albuminsa nimen ja tiedotteen American Dream Tour -kiertueesta. Yhtyeen laulaja James Murphy käytti albuminsa kansikuvana kaverinsa Rob Reynoldsin maalausta. Albumi oli ehdolla vuoden 2018 Grammy -gaalassa parhaasta alternative-rock albumista, jonka se hävisi The Nationalin Sleep Well Beast -albumille mutta kappale "Tonite" sai palkinnon parhaasta tanssimusiikin kappaleesta.
Zográfou
Zográfou on Kreikan kaupunki ja samanniminen kunta (Δήμος Ζωγράφου, Dímos Zográfou), joka sijaitsee Keski-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnan pinta-ala on 8,517 neliökilometriä ja väkiluku 71 026 (vuonna 2011).
thumb|left|180px|Zográfoun Pyhän Theraponin (Ágios Therápontas) kirkko. Zográfou sijaitsee noin kolme kilometriä Ateenan keskustasta itään ja se on Ateenan esikaupunkialuetta. Zográfoun kaupunginosiin kuuluu Áno Ilísia, jossa sijaitsee Ateenan yliopiston nykyinen pääkampusalue.
Happomarjannäive
Happomarjannäive (Orobanche lucorum) on lehtivihreätön kasvilaji näiveiden (Orobanche) suvussa. Se on happomarjojen (Berberis) juuriloinen.
Happomarjannäive kasvaa 10–30 senttimetriä korkeaksi. Sen varsi on ruskeankellertävä. Kukan teriö on 15–20 millimetriä pitkä, väriltään kellanruskan punakeltainen.
Levinneisyys
Happomarjannäive on Alpeilta kotoisin oleva laji, jota tavataan Pohjoismaissa harvinaisena tulokkaana kasvitieteellisissä puutarhoissa ja puistoissa. Ruotsissa se on tavattu ensimmäisen kerran 1930-luvulla Lundissa. Suomessa happomarjannäive kasvaa harvinaisena uustulokkaana kasvitieteellisissä puutarhoissa Helsingin Kaisaniemessä ja Turun Ruissalossa.
Viitteet
thumb|vasen|Happomarjannäive kuvattuna Helsingissä.
Bob Feller
thumb|right|Bob Feller Robert William Andrew "Bob" Feller (3. marraskuuta 1918 – 15. joulukuuta 2010 ) oli yhdysvaltalainen baseballpelaaja. Hän loi poikkeuksellisen pitkän Major League Baseball -uran: ensimmäisen ottelunsa hän pelasi 19. heinäkuuta 1936 ja viimeisensä 30. syyskuuta 1956.
Feller oli kahdeksankertainen All Star -pelaaja, ja hänet kelpuutettiin Baseball Hall of Fameen vuonna 1962.
RPA (molekyylibiologia)
RPA on nukleiinihappojen monistukseen käytetty isoterminen menetelmä, jonka Olaf Piepenburg tutkimusryhmineen kehitti vuonna 2006. Menetelmässä käytetään rekombinaasientsyymiä purkamaan kaksijuosteisen DNA:n kaksoiskierrerakenne. Sillä voidaan monistaa DNA:n lisäksi myös RNA:ta, jos se muutetaan käänteiskopioijaentsyymillä cDNA:ksi ennen reaktiota. Monistumista voidaan mitata joko reaaliajassa fluoresoivilla koettimilla tai jälkikäteen esimerkiksi immunokromatograafisella liuskatestillä.
Karjasilta (museosilta)
Maantiealikäytävä Karjasilta on Karjalan radan alikäytävä entisen Joutsenon kunnan alueella Lappeenrannassa. Alikäytävällä tarkoitetaan yleensä rautatiesiltaa, jonka alitse kulkee kevyt-, traktori- tai muu lähiliikenne tai karja. Karjasilta valmistui vuonna 1935. Sillan kohdalla radan alittaa myös pieni oja. Silta kuuluu Väyläviraston museosiltakokoelmaan. Luumäen ja Imatran välillä vuosina 2018–2024 toteutettavan radanparannushankkeen takia sillan päälle rakennettiin uusi silta vanhan sillan säilyessä sen alla lähes muuttumattomana.
Karjasillan jänneväli on 4,6 metriä, hyödyllinen leveys 5,9 metriä ja sillan kokonaispituus 21 metriä. Sillan alikurkukorkeus on 3,6 metriä.
Karjasillassa on kiviset maatuet. Sillan kansi on yksiaukkoinen teräsbetoninen laatta, jossa on teräspalkkeja. Tätä siltatyyppiä käytettiin vain rautatiesilloissa, sen etuna oli pieni rakennekorkeus. Siltaa oli sen valmistumisen jälkeen korotettu noin metrin verran.
Karjalan radan parannushankkeeseen kuului Joutsenon ja Imatran välisen yksiraiteisen radan muuttaminen kaksiraiteiseksi, josta syystä sillan kantta tuli leventää ja lisätä sen kantokykyä. Museosillan tuli kuitenkin säilyä mahdollisimman muuttumattomana, joten vanhan sillan päälle rakennettiin uusi silta. Se on ulokelaattasilta, joka tuettiin porapaaluilla kallioon. Sillan uusi kansi tehtiin vanhan sillan vieressä ja työnnettiin paikoilleen. Museosillan maatuesta jouduttiin työn ajaksi purkamaan kiviä, jotka palautettiin paikoilleen uuden sillan siirron jälkeen.
Nollapiste-energia
Nollapiste-energia on kvanttimekaanisen systeemin pienin mahdollinen energia, jonka Heisenbergin epätarkkuusperiaate sallii, ja siten systeemin perustilan energia. Ajatuksen nollapiste-energiasta esittivät ensimmäisenä Albert Einstein ja Otto Stern vuonna 1913. Kvanttikenttäteoriassa nollapiste-energia on sama kuin tyhjiöenergia.
"Nollapiste" viittaa kvanttimekaaniseen harmoniseen värähtelijään, joka on klassisen harmonisen värähtelijän, esimerkiksi ideaalisen jousen, laajennus kvanttimekaniikkaan. Värähtelijää voi verrata jouseen, jonka päässä on paino. Klassinen värähtelijä voi olla täysin pysähdyksissä, jolloin paino ei liiku, jolloin sekä sen liikemäärä että paikka tunnetaan täsmälleen ilman epätarkkuutta. Nollapiste-energia syntyy, kun sovelletaan Heisenbergin epätarkkuusperiaatetta lähes pysähdyksissä olevaan painoon. Siitä, että painon paikka on tunnettu suurella tarkkuudella, seuraa välittömästi, että painon liikemäärän epätarkkuus on suhteessa yhtä suuri. Niinpä on todennäköistä, että painolla on nollasta poikkeava nopeus ja liike-energia, eli nollapiste-energia.
Kaikilla värähtelijöillä on nollapiste-energia, eikä mitään systeemiä ole mahdollista saattaa nollapiste-energiaa matalamman energian tilaan. Nollapiste-energian olemassaolo ei vaadi, että värähtelijä olisi massallinen paino; niinpä jopa tyhjällä avaruudella on tyhjiöenergia. Nollapiste-energiaa ei voi poistaa systeemistä, koska sitä vastaava energiatila on alin mahdollinen.
Historia
Vuonna 1900 Max Planck johti kaavan yksittäisen värähtelevän atomin energialle:
missä h on Planckin vakio, \nu on värähtelytaajuus, k on Boltzmannin vakio, ja T on absoluuttinen lämpötila.
Nollapiste-energian esittivät ensimmäisinä käytännössä Albert Einstein ja Otto Stern vuonna 1913. Kokeellisesti mitatun vetykaasun lämpökapasiteetin havaittiin sopivan malliin, jossa oletetaan värähtelyenergian koostuvan Planckin aiemmin laskemasta energiasta ja minimienergiasta:
Vaikka systeemi olisikin absoluuttisessa nollapisteessä, molekyylillä olisi edelleen energia, suuruudeltaan ½hυ.
Kokeellinen todistusaineisto
Einsteinin ja Sternin alkuperäisen havainnon, vedyn lämpökapasiteetin lisäksi nollapiste-energia havaitaan esimerkiksi:
Topseilvellinki
Topseilvellinki on satakuntalainen perinneruoka, makea ja lämmin jälkiruoka, joka on keitetty riisistä, fariinisokerista, kuivatuista luumuista ja rusinoista ja suurustettu kiisselimäiseksi perunajauholla. Se on nimetty lapskoussin ohella Rauman pitäjäruoaksi.
Kahran kestikievarin lutti
Kahran kestikievarin lutti on kantatie 66:n varrella sijaitseva Kahran kestikievarin aikaiselta alkuperäiseltä sijaintipaikaltaan jonkin verran siirretty aitta eli lutti. Zachris Topelius vieraili Kahran kestikievarissa ja ihastui kestikievarinpitäjän tyttäreen, Gretaan.
Lutin lähellä sijaitsee kaksifooninkinen pohjalaistalo.
Hampden (Massachusetts)
Hampden on kunta Massachusettsissa Yhdysvalloissa. Se sijaitsee Scanticjoen varrella, ja kyläkeskus on sijoittunut laaksoon, jota ympäröivät kukkulat. Sen eteläpuolella Pine Mountain kohoaa 325 metriin. Kunnassa asui vuoden 2019 arvion mukaan 5 177 ihmistä.
Hampdenin ensimmäinen asukas muutti alueelle vuonna 1741, ja yhdeksän vuotta myöhemmin Scanticin varrelle perustettiin ensimmäinen saha. Valssimylly valmistui puolestaan noin 1775, ja sen jälkeen joen varteen syntyi monia sahoja, myllyjä ja patoja, jotka kukoistivat 1800-luvun loppupuolelle asti. Hampden sai vuonna 1878 kunnallisoikeudet, ja samalla myös nimensä Hampdenin piirikunnalta, joka puolestaan oli nimetty brittiläisen valtiomiehen John Hampdenin mukaan. Paikkakunta oli siihen asti tunnettu South Wilbrahamina.
Torisevan rotkojärvet
Torisevan rotkojärviksi kutsutaan Ylä-Pirkanmaan matkailualueella sijaitsevaa kolmea rotkojärveä, joiden nimet ovat Alainen-Toriseva, Keskinen-Toriseva ja Yläinen-Toriseva. Ne sijaitsevat Virtain Jäähdyspohjassa hieman kantatie 66:n itäpuolella.
Syvin järvistä on Keskinen-Toriseva, jonka syvyys on 38 metriä ja keskisyvyys 20 metriä. Suurin järvistä on Alainen-Toriseva, joka on vain 50–70 metriä leveä, mutta 1 120 metriä pitkä. Yläinen-Toriseva on 600 metrin pituinen. Järvien rantakalliot ovat suurelta osin hyvin jyrkkiä.
Alaisella-Torisevalla taidemaalari Werner Holmberg teki teoksensa Aihe Torisevalta 1859. Se kuvaa järven eteläpäässä olevaa Inkerinkalliota. Koska Holmberg ohjattiin alueelle, oli jo 1800-luvulla käsitys siitä, että järvi voisi olla matkailukohde. Alaisen-Torisevan järven eteläpäässä Inkerinkallion päällä sijaitsi 1900-luvun alussa myös taidemaalari Armid Sandbergin Pilvilinna-taiteilijahuvila joka purettiin 1945.
Ruoveden Ritoniemen kartanossa kesän 1825 viettäneen Johan Ludvig Runebergin uskotaan viitanneen nimenomaan Torisevanjärviin Vänrikki Stoolin tarinoissa.
Alueella kulkee Torisevan luontopolku.
Alan Moore
thumb|Alan Moore Alan Moore (s. 18. marraskuuta 1953 Northampton, Englanti) on brittiläinen sarjakuvakäsikirjoittaja, jonka tunnetuimpiin teoksiin kuuluvat Vartijat, V niin kuin verikosto, Helvetistä ja Kerrassaan merkillisten herrasmiesten liiga. Hän on myös kirjoittanut monien tunnettujen sarjakuvahahmojen seikkailuja, kuten Teräsmiehen ja Rämeen olennon, ja keksi Hellblazer-sarjakuvan päähenkilön, John Constantinen. Moore on monissa sarjakuvaharrastajien äänestyksissä nostettu parhaaksi elossa olevaksi sarjakuvakäsikirjoittajaksi.
Mooren ura
Moore oli ensimmäisiä, jotka toivat valtavirran sarjakuvaan kaunokirjallista ja kypsää sisältöä. Hänen varhaisia sarjakuvatöitään ovat Marvel-yhtiön hahmoon perustuva Kapteeni Britannia, ja Miracleman (Nykyään nimellä Marvelman). Molemmissa tapauksissa Moore uudisti rankasti vanhoja ja unohdettuja supersankareita menestyksekkäästi.
Len Wein palkkasi Mooren kirjoittamaan 1980-luvun alussa Rämeen olento -sarjakuvaa luettuaan tämän töitä britannialaisista lehdistä. Ennen tätä Moore oli jo lähettänyt muutamia ehdotuksia kustantamolle ja yrittänyt päästä tekemään sarjakuvia DC:lle. Rämeen olennosta tuli hänen läpimurtonsa, jonka jälkeen hän jatkoi kirjoittamalla DC:lle useita yksittäisiä muiden supersankarien seikkailuja, kuten Teräsmies -tarinat Miehelle, jolla on kaikkea ja Mitä tapahtui huomispäivän miehelle, joista jälkimmäinen oli tarkoitettu viimeiseksi Teräsmies-tarinaksi ennen sarjan uudelleenaloittamista.
Vartijat-sarjakuvaromaanissa Moore alun perin suunnitteli käyttävänsä Charlton-yhtiön sarjakuvahahmoja, joiden oikeudet DC Comics oli ostanut. Hän ei kuitenkaan saanut lupaa vaan joutui keksimään omat hahmonsa vanhojen pohjalle. Vartijoista tuli suurmenestys, jonka jälkeen hän käsikirjoitti DC:lle vielä yksittäisen Batman-tarinan Batman: Tappava pila, ennen kuin päätti jättää DC Comicsin ja lopetti kokonaan työskentelyn suurille kustantamoille.
Mooren maailmankuva
Moore on kasvissyöjä ja poliittiselta suuntaukseltaan anarkisti.
Elokuvasovitukset
Monista Mooren teoksista on myös tehty elokuvaversiot, mutta hän on yleensä vetänyt nimensä pois niistä ja kieltäytynyt ottamasta vastaan rahaa tulevistakin elokuvaversioista.
Kalkkisten kanava
thumb|right|[[M/S Suometar Kalkkisten kanavassa]] Kalkkisten kanava on Asikkalassa sijaitseva Päijänteen ja Kymijoen alkuosan yhdistävä automaatti- ja osin kauko-ohjattava kanava. Kymijoki virtaa pian Ruotsalaiseen viiden kilometrin jälkeen. Kanava ohittaa 700 metriä etelämpänä virtaavan Kalkkistenkosken, joka on vajaa 300 metriä pitkä. Koskessa vesi putoaa karttojen mukaan noin 0,8 metriä. Kanava on valmistunut vuonna 1878. Kanavahankkeesta oli keskusteltu jo 1850-luvulla, mutta kanavan rakentaminen aloitettiin vasta vuonna 1875. Kalkkisten kanava uusittiin uittokanavaksi vuosina 1961–1964. Kanava on 1 315 metriä pitkä ja sen 500 metriä pitkä sulku on pisin Euroopan makeanveden kanavista. Vedenpintojen korkeusero sulussa on 0,90–1,15 metriä. Kanavan sulkuportit ovat tyypiltään vaaka-akselisia segmenttiportteja, sulkuportti laskeutuu veden alle ja alus ajaa sen yli.
Kanava on itsepalvelusulku mutta sen etävalvonta ja palvelusulutukset suoritetaan kaukokäytöllä Vääksyn kanavalta. Kanavan käyttö- ja kunnossapitotehtävistä vastaa Väyläviraston urakoitsijana Mismo Oy.
Tekninen paita
thumb
Sam & Max Beyond Time and Space
Sam & Max: Beyond Time and Space (myös nimellä Sam & Max: Season Two) on Telltale Gamesin kehittämä seikkailupeli. Peli on julkaistu vuonna episodeittain Windowsille, PlayStation 3:lle ja Xbox 360:lle.
Pomada
Pomada, joka on johdos ranskan omenaa tarkoittavasta sanasta pomme, tarkoittaa seuraavia asioita:
Forsytein taru
Forsytein taru (The Forsyte Saga) on englantilaiskirjailija John Galsworthyn läpimurtoteos, joka ilmestyi vuosina 1906–1921. Se käsittelee Forsytein suvun vaiheita 1880-luvun loppupuolelta ensimmäisen maailmansodan jälkimaininkeihin. Romaani on ennen kaikkea psykologinen läpileikkaus porvaristoon kuuluvan lontoolaisperheen elämästä sekä vastalause ylemmän keskiluokan oman edun tavoittelulle ja rahanahneudelle.
Juoni
Kirjan päähenkilö on lupaava lakimies Soames Forsyte, joka on naimisissa kauniin Irenen kanssa, mutta Irene ei rakasta miestään. Tarinan alussa juhlitaan Soamesin serkun Junen kihlautumista pennittömän arkkitehdin Philip Bosinneyn kanssa. Pahaksi onneksi Irene rakastuu Bosinneyyn, ja kielletystä rakkaudesta syntyy muun muassa oikeusjuttu, ja sen seuraukset kantavat monia kymmeniä vuosia eteenpäin vaikuttaen kolmen sukupolven elämään Forsytein mahtisuvussa.
Kirja jakautuu kolmeen osaan:
Shenyang J-6
pienoiskuva|Pohjois-Korean ilmavoimien J-6/F-6 Shenyang J-6/F-6 (Jian-6, ) oli Kiinassa lisenssivalmistettu Mikojan-Gurevitš MiG-19, jolla lennettiin ensi kerran vuoden 1959 lopulla. Tutkalla varustettu lentokone kykenee vaakalennossa yliääniseen nopeuteen (max.nop. 1 540 km/h eli Mach 1.3 - Mach 1.45 - korkeudesta riippuen). Se oli Kiinan ensimmäinen hypersooninen lentokone, jonka laajempi tuotanto ja palveluskäyttöön hyväksyntä aloitettiin 1961. Kone esiteltiin 1963. Suurin käytännöllinen toimintakorkeus on arviolta 17 900 metriä. Kantama tällä konetyypillä on 2 200 km. pienoiskuva|Konetyypin J-6 sekä JJ-6 (koulutusversio) tunnistuskuvat. Koneen perusversioon oli mahdollista asentaa enintään noin 1 000 kg:n aselasti, johon voi sisältyä pommeja, ohjuksia (kuten PL-2 ja PL-5 (Vympel K-13)) sekä raketteja. Tykkiaseistuksena oli kolme 30 mm konetykkiä : tai yksi 37 mm ja kaksi 23 mm konetykkiä. Mallista valmistettiin myös tiedustelu- sekä koulutusversiot. Yhteensä koneita valmistettiin 1958 - 1986 yli 4 500 kappaletta. Koneita toimitettiin paljon Afrikan ja Aasian maihin. Se lienee vielä 2020-luvulla yhä laajalti Pohjois-Korean ilmavoimien käytössä (arviolta 97 konetta).
Forsytein taru
Juoni
Ensimmäisessä osassa Rikas mies esitellään Forsytein mahtava perhe, jota vanha Ann-täti johtaa rautaisella otteellaan. Keskeisiä tapahtumia ovat Soamesin ja Irenen kamppailu epäonnistuneessa avioliitossa, Bosinneyn ja Irenen rakkaustarina sekä paljon symbolista merkitystä saava Soamesin talon rakennusurakka Robin Hillissä.
Toisessa osassa Kahleissa seurataan Soamesin ja Irenen eroprosessia sekä Soamesin kamppailua etsiessään uutta vaimoa. Tässä kirjassa myös historialliset tapahtumat vaikuttavat Forsytein elämään suuresti – varsinkin buurisota – ja kuvaavat heidän itsekeskeisen maailmansa murenemista suurten kansainvälisten konfliktien jaloissa.